Amanda Jansson

Amanda Jansson (s. 26. huhtikuuta 1990) on ruotsalainen Jussi-palkittu näyttelijä. Hän on kotoisin Skärplingestä Uplannista. Valmistuttuaan gävleläisestä lukiosta teatterilinjalta hän jatkoi näyttelijänopintojaan kansanopistossa ja Luulajan teatterikorkeakoulussa. Hän on näytellyt teatterissa sekä useissa ruotsalaissarjoissa, kuten Aika on meidän, Midnight Sun ja Martin Beck. Suuren yleisön tietoisuuteen hän nousi Ohuella langalla -sarjasta, jossa hän esitti yhtä päärooleista, Sara-nimistä poliisia.

Jansson näyttelee pääosaa vuonna 2024 ensi-iltansa saaneessa Myrskyluodon Maija -elokuvassa. Jansson sai Maijan roolistaan Parhaan pääosan Jussi -palkinnon.

Lähteet

Luokka:Vuonna 1990 syntyneet
Luokka:Ruotsalaiset näyttelijät
Luokka:Jussi-palkinnon saajat
Luokka:Elävät henkilöt